Անտիփարոս

**Անտիփարոս** (յուն․՝ Αντίπαρος, հին յուն․՝ Ωλίαρος *Օլիարոս*), Քիքլատես կղզեխումբին (Էգէական ծով, Յունաստան) պզտիկ ծայռոտ կղզի․ կը գտնուի Փարոսին հարաւ-արեւմուտքը՝ 0,8 ծովային մղոն հեռաւորութեամբ։  Փարոսին հետ կապուած է տեղական անցանաւով։

## Անտիփարոսի քաղաքապետութիւն
Անտիփարոսի քաղաքապետութիւնը կը բաղկանայ Անտիփարոս, Տեսփոթիքօ եւ Սդրոկիլօ կղզիներէն։  Բնակչութեան թիւն է 1 211՝ ըստ 2011-ի մարդահամարին (1 037՝ 2001-ի մարդահամարին)։մինի|ԱնտիփարոսԱնտիփարոսին համայնքը հիմնուած է 1914-ին եւ քաղաքապետութեան վերածուած է 2010-ին։ձախից|մինի|Անտիփարոս
### Անտիփարոսին բնակավայրերը
Անտիփարոսին Բերդը (Քասթրօ) *Κάστρο της Αντιπάρου* կղզիին պատմական կեդրոնն է։  Ծանօթ են նաեւ Այ Եորղի ծովեզերեայ բնակավայրը (հարաւ արեւմուտքը), Սորոս եւ Քամպոս, իսկ սիրուած ծովափներ են Փսարալիքիես եւ Սիֆնէիքոս։

## Աշխարհագրութիւն
Անտիփարոսի քաղաքապետութեան տարածութիւնն է 35,1 քռ․ քլ․։  Կը գտնուի Փարոսին հարաւ-արեւմուտքը։  Անցանաւը Փարոսին կեդրոնական նաւահանգիստէն (Փարիքիա) 4,8 ծովային մղոն հեռու է։  Կղզիին ծովեզրն է 57 քլ․, երկայնքն է 7 մղոն (հիւսիսէն հարաւ) իսկ ամենալայն մասն է 2,8 մղոն։ 

Անտիփարոս հրաբխային ծայռոտ կղզի է, կլիման չոր եւ խոնաւ է։ Ունի փոքր բլուրակներ, որոնցմէ ամենաբարձրն է Փրոֆիթիս Իլիաս (301 մ․)։  

Կղզին շրջապատուած է բազմաթիւ կղզիակներով, որոնք չեն բնակուիր, սակայն մի քանին ունին պատմական եւ հնագիտական արժէք, ինչպէս օրինակ՝ Քիմիթիրի, Սդրոկիլօ, Տիփլօ, Քավուրա, Ռեվմաթոնիսի, Քոքինօ եւ Մավրօ Թուրլօ։

### Հնագիտական պեղումներէն նմուշներ

Պատկեր:Kore torzo 6th c BC AM Paros A791 119098.jpg|Ք․Ա․6-րդ դար
Պատկեր:Nike, torso, late 5th c BC, AM Paros, A 183, 144076.jpg|Ք․Ա․ 5-րդ դար
Պատկեր:Cycladic figurine, 2700–2600 BC, BM Cat Sculpture A21, 154373.jpg|Ք․Ա․ 3-րդ հազարամեակ
Պատկեր:Cycladic figurines, 2800–2700 BC, BM Cat Sculpture A8, A9, 154406.jpg|Ք․Ա․ 2800-2600
Պատկեր:Copper tweezers and Silver necklace, Cycladic, 2800-2200 BC, BM, GR 1884.12-13.26 and 21, 154452.jpg|Ք․Ա․ 2800-2200
Պատկեր:Cycladic figurines, violin-shaped, and phallic jewelry, NAMA190957.jpg|Ք․Ա․ 3200-2800
Պատկեր:Cycladic Tall cup, marble, 3200-2800 BC, GR 1889.12-12.1, BM, 154399.jpg|Ք․Ա․ 3200-2800
Պատկեր:Cycladic „Frying pan“, Antiparos 2800-2700 BC, BM A 315, 142653.jpg|Ք․Ա․ 2800-2700
Պատկեր:Lead Cycladic figurine, 2800-2200 BC, BM, GR 1884.12-13.20, 154366.jpg|Ք․Ա․ 2800-2200
Պատկեր:Pottery jar Cycladic, 3200–2800 BC, BM, Cat Vases A301, 142651.jpg|Ք․Ա․ 3200-2800
Պատկեր:Silver bracelets, Cycladic, 2800-2200 BC, BM, GR 1884.12-13.22-25, 154456.jpg|Ք․Ա․ 2800-2200, արծաթեայ ապարանջաներ
Պատկեր:Head of Idol NAMA 080726.jpg|Պրոնզէ դարու շրջանէն, կը գտնուի Աթէնքի Հնագիտական Ազգային Թանգարանը


## Անուանում
մինի|Անտիփարոս
Կղզիին հին անունն է Օլիարոս․ փիւնիկեան արմատով անուն, որ հաւանաբար կը նշանակէ անտառային լեռ։  Այս անունը գործածած են յաճախ հին աշխարհագէտներ, ինչպէս օրինակ՝ Իրաքլիտիս, Ստրապոն, Փլինիուս։  Հետագային կղզին Անտիփարոս կ՛ անուանուի, որովհետեւ կը գտնուի Փարոսին դիմացը։

## Պատմական
մինի|Անտիփարոս, համայնապատկեր
Նոր Քարէ Դարու ժամանակաշրջանէն կղզին բնակուած է։  Կ՛ ենթադրուի թէ առաջին բնակիչները Սայտայի փիւնիկեցիներ եղած են։  Սալիակոս կղզիակին հնագիտական պեղումները կը ցուցնեն թէ Սալիակոս հնադարին թերակղզի եղած է Փարոս - Անտիփարոս նեղուցին վրայ։  Ինչպէս նաեւ, թէ շրջանը զարգացած է նախաքիքլատեան մշակոյթը, մանաւանդ Ք․Ա․ 3-րդ հազարամեակին (արդիւնք Ափատիմա, Սորոս, Փեթալիտես եւ Քրասատես շրջաններուն մէջ եղած հնագիտական պեղումներուն)։

Պեղումներէն ի յայտ եկած է թէ կը պաշտէին Ափոլոնաս աստուածը, որ տարածուած էր Քիքլատեսի շրջանը։  Անտփարոսին պատմութիւնը կը հետեւի Քիքլատեսի պատմութեան։

## Տնտեսութիւն
Անտիփարոսին տնտեսութիւնը յենուած է զբօսաշրիկութեան, մանաւանդ Ապրիլէն մինչեւ Հոկտեմբեր։  Մնացեալ ամիսներուն կը զբաղին զանազան արհեստներով։  Կղզիին տնտեսութեան նաեւ ներդրում ունին երկրագործութիւնը (ընդհանրապէս ձիթապտուղի մշակում եւ այգեգործութիւն), անասնապահութիւնը եւ ձկնորսութիւնը։

## Զբօսաշրջիկութիւն
Զբօսաշրջիկութիւնը վերջին յիսնամեակին մեծ թափ առած է։  Կղզին աշխարհահռչակ է եւ կը ներգրաւէ ընդհանրապէս ունեւոր զբօսաշրջիկներ, որոնք բնակարաններ կը կառուցեն կղզիին վրայ։

### Տեսարժան վայրեր

Պատկեր:Antiparos-cave.jpg|Անտիփարոսին քարայրը, բնակուած նախապատմական շրջաններուն
Պատկեր:Antiparos-tower.jpg|Անտիփարոսի բերդը
Պատկեր:Antiparos-cavern.jpg
Պատկեր:Antiparos cave entrance.jpg|Անտիփարոս քարայրին մուտքը
Պատկեր:Antiparos castle gate.JPG|Անտիփարոսին բերդը
Պատկեր:Antiparos Beach.jpg|Տիփլոս
Պատկեր:Antiparos-windmill.jpg|Ջաղացք
Պատկեր:Antiparos-square-church.jpg
Պատկեր:Oikosimo-benetias.jpg
Պատկեր:Εκκλησάκι Κάστρου Αντιπάρου.jpg|Բերդին եկեղեցին
Պատկեր:Griechenland Antiparos Plazza.JPG|Անտիփարոսի պատմական կեդրոնը․ եկեղեցին

    

## Ծանօթագրութիւններ

Ստորոգութիւն:Յունական կղզիներ
Ստորոգութիւն:Քիքլատեսի կղզիներ
Ստորոգութիւն:Կղզիներ այբբենական կարգով
Ստորոգութիւն:Կղզիներ